CELEX: C2005/229/14
Language: fi
Date: 2005-09-17 00:00:00
Title: Asia C-275/05: Verwaltungsgericht Sigmaringenin 12.5.2005 tekemällään päätöksellä esittämä ennakkoratkaisupyyntö asiassa Alois Kibler jun. vastaan Land Baden-Württemberg, Manfred Ottin ja Konrad Leiprechtin osallistuessa asian käsittelyyn

17.9.2005   
            
            
               FI
            
            
               Euroopan unionin virallinen lehti
            
            
               C 229/7
            
         Verwaltungsgericht Sigmaringenin 12.5.2005 tekemällään päätöksellä esittämä ennakkoratkaisupyyntö asiassa Alois Kibler jun. vastaan Land Baden-Württemberg, Manfred Ottin ja Konrad Leiprechtin osallistuessa asian käsittelyyn
   (Asia C-275/05)
   (2005/C 229/14)
   Oikeudenkäyntikieli: saksa
   Verwaltungsgericht Sigmaringen on pyytänyt 12.5.2005 tekemällään päätöksellä, joka on saapunut yhteisöjen tuomioistuimeen 6.6.2005, Euroopan yhteisöjen tuomioistuimelta ennakkoratkaisua asiassa Alois Kibler jun. vastaan Land Baden-Württemberg, Manfred Ottin ja Konrad Leiprechtin osallistuessa asian käsittelyyn, seuraaviin kysymyksiin:
   
               1)
            
            
               Onko jäsenvaltion sellainen kansallinen säännös, jossa säädetään, että jos tilan vuokralle annettu osa palautuu vuokranantajalle, tälle palautuu tämän osan mukana vuokralaisen tilan maidontuotantoon käytettyjä aloja vastaava viitemäärä, vaikka vuokranantaja ei palautumisen aikaan enää ole maidontuottaja, ei aio enää ryhtyä maidontuottajaksi eikä aio myöskään enää vuokrata osaa kellekään maidontuottajalle, sopusoinnussa asetuksen N:o 857/84 (1) 7 artiklan 1 kohdan, sellaisena kuin se on muutettuna asetuksella N:o 590/85, (2) sekä asetuksen N:o 1546/88 (3) 7 artiklan 2, 3 ja 4 kohdan kanssa?
            
         
               2)
            
            
               Jos kysymykseen 1 vastataan kielteisesti: onko jäsenvaltion sellainen kansallinen säännös, jossa säädetään, että jos vuokrasuhde lopetetaan, viitemäärä jää kokonaisuudessaan tilan osan vuokralaiselle, vaikka vuokrasuhde lopetetaan vapaaehtoisesti, sopusoinnussa asetuksen N:o 857/84 7 artiklan 1 kohdan, sellaisena kuin se on muutettuna asetuksella N:o 590/85, sekä asetuksen N:o 1546/88 7 artiklan 4 kohdan kanssa?
            
         
      (1)  EYVL L 90, s. 13.
   
      (2)  EYVL L 68, s. 1.
   
      (3)  EYVL L 139, s. 12.